b'\n_START_ARTICLE_\nMornari\xc5\xa1ki kri\xc5\xbeec\n_START_PARAGRAPH_\nMornari\xc5\xa1ki kri\xc5\xbeec (izvirno angle\xc5\xa1ko Navy Cross) je drugo najvi\xc5\xa1je voja\xc5\xa1ko odlikovanje, ki se podeli pripadnikom Vojne mornarice ZDA in Korpusa mornari\xc5\xa1ke pehote ZDA._NEWLINE_Odlikovanje je bilo ustanovljeno z Ukazom kongresa ZDA (Javni zakon 253, 65. kongres) in potrjeno 4. februarja 1919. Mornari\xc5\xa1ki kri\xc5\xbeec je enakovreden Distinguished Service Cross (KOV ZDA) in Air Force Cross (VL ZDA).\n_START_SECTION_\nDatum uporabe\n_START_PARAGRAPH_\nOdlikovanje je vstopilo v uporabo 6. aprila 1917.\n_START_SECTION_\nVrstni red no\xc5\xa1nje\n_START_PARAGRAPH_\nNa uniformi se mornari\xc5\xa1ki kri\xc5\xbeec nosi za medaljo \xc4\x8dasti in pred vsemi drugimi odlikovanji.\n_START_SECTION_\nOblikovalec\n_START_PARAGRAPH_\nMornari\xc5\xa1ki kri\xc5\xbeec je oblikoval James Earl Fraser (1876-1953).'